Document ID: 32011R0576

REGULAMENTUL DE PUNERE ÎN APLICARE (UE) NR. 576/2011 AL COMISIEI
din 16 iunie 2011
de modificare a Regulamentului (CE) nr. 543/2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește standardele de comercializare a cărnii de pasăre
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 121 litera (e), coroborat cu articolul 4,
întrucât:
(1)
Anexa XI la Regulamentul (CE) nr. 543/2008 al Comisiei (2) conține lista laboratoarelor naționale de referință.
(2)
Autoritățile competente din Franța, Italia, Cipru, Letonia, Lituania, Țările de Jos și Austria au notificat Comisiei noile denumiri ale laboratoarelor naționale de referință existente pe teritoriul lor.
(3)
Prin urmare, Regulamentul (CE) nr. 543/2008 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Anexa XI la Regulamentul (CE) nr. 543/2008 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 iunie 2011.

Labels: 17
7
0
6
18